Anɛ Yehowa Odasefohi Ngɛ Mɛ Nitsɛmɛ A Baiblo Lo? | Sanehi Nɛ Nihi Pɔɔ Bimi\nKANE NGƐ Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Bashkir Bassa (Cameroon) Batak (Toba) Bosnian Boulou Bulgarian Cambodian Catalan Cebuano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitumbuka Chol Chuvash Cibemba Croatian Czech Dangme Danish Digor Dutch English Estonian Ewe Fante Faroese Fijian Finnish French Ga Galician Garifuna Georgian German Greek Guarani Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Italian Japanese Javanese Kabyle Kannada Kazakh Kikaonde Kinyarwanda Kirghiz Kirundi Kisi Kisonge Kongo Korean Krio Kwangali Kwanyama Lingala Lithuanian Low German Malagasy Malay Malayalam Maltese Mam Mapudungun Marathi Maya Mazatec (Huautla) Mende Mixe Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndonga Nepali Nias Norwegian Nzema Oromo Otetela Persian Polish Portuguese Punjabi Quechua (Ayacucho) Quechua (Cuzco) Rarotongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spania Sunda Swahili Swati Swedish Tagalog Tahitian Tajiki Tarascan Tatar Telugu Tetun Dili Thai Tigrinya Tojolabal Tok Pisin Tongan Totonac Tsonga Turkish Turkmen Tzeltal Tzotzil Ukrainian Urdu Uzbek Valencian Venda Vietnamese Welsh Xhosa Yoruba Zapotec (Isthmus) Zapotec (Lachiguiri) Zulu\nAnɛ Yehowa Odasefohi Ngɛ Mɛ Nitsɛmɛ A Baiblo Lo?\nYehowa Odasefohi ngɔ Baiblo sisi tsɔɔmi slɔɔtohi kɛ kase Baiblo ɔ. Se waa kɛ New World Translation of the Holy Scriptures ɔ tsuɔ ní wawɛɛ akɛnɛ Mawu biɛ ɔ je kpo ngɛ mi, nɛ bɔ nɛ a tsɔɔ sisi ha a da, nɛ e kanemi hu yi ɔ he je.\nMawu biɛ ɔ nɛ a kɛ tsu ní. Baiblo sisi tsɔɔli kɛ bu ha we Baiblo ɔ Ngmalɔ ɔ. Kaa nɔ hyɛmi nɔ́ ɔ, ngɛ Baiblo sisi tsɔɔmi ko mi ɔ, a ngma nihi nɛ a he hiɛ pe 70 nɛ a ye bua kɛ pee jamɛ a Baiblo ɔ a biɛ ngɛ ba fa nɛ tsɔɔ Baiblo ɔ peeli ɔ. Se ngɛ jamɛ a Baiblo ɔ nɔuu mi ɔ, a je Baiblo ɔ Ngmalɔ, nɛ ji Yehowa Mawu ɔ biɛ kɛ je mi kulaa!\nSe nihi nɛ a tsɔɔ New World Translation ɔ sisi ɔ ngɔ Mawu biɛ ɔ kɛ wo Baiblo ɔ mi hehi nɛ a je kpo ngɛ ɔmɛ, nɛ jehanɛ hu, a ngmɛ́ mɛ nitsɛmɛ a biɛ ngɛ Baiblo ɔ mi he ko.\nBɔ nɛ e da ha. Pi Baiblo sisi tsɔɔli tsuo nɛ a tsɔɔ Baiblo ɔ mi sɛ gbi ɔ sisi pɛpɛɛpɛ. Kaa nɔ hyɛmi nɔ́ ɔ, Baiblo sisi tsɔɔmi ko tsɔɔ Mateo 7:13 ɔ sisi ke: “Nyɛɛ sɛ agbo tokofii ɔ mi, ejakaa agbo nɛ kɛ nɔ yaa hɛl mi ɔ mi bli.” Se ngɛ blema Hela Ngmami ɔ mi ɔ, a kɛ munyu nɛ ji “hɛ mi kpatami” lɛ tsu ní, se pi “hɛl.” Eko ɔ, Baiblo sisi tsɔɔli ɔmɛ kɛ munyungu “hɛl” ɔ wo lejɛ ɔ akɛnɛ a he ye kaa a ma kpata yayami peeli a hɛ mi ngɛ hɛl la mi kɛ ya neneene ɔ he je. Se susumi nɛ ɔ dɛ Baiblo ɔ nɔ. Lɔ ɔ he ɔ, New World Translation ɔ tsɔɔ Mateo 7:13 ɔ sisi ngɛ blɔ nɛ da nɔ ke: “Nyɛɛ sɛ agbo tokofii ɔ mi, ejakaa agbo nɛ kɛ nɔ yaa hɛ mi kpatami mi ɔ mi bli.”\nBɔ nɛ e sisi numi yi ha. Baiblo sisi tsɔɔmi nɛ hi ɔ, pi nɛ e da pɛ kɛkɛ, se mohu, e sisi numi hu yi. Mo susu nɔ hyɛmi nɔ́ nɛ ɔ he nɛ o hyɛ. Ngɛ Roma Bi 12:11 ɔ, bɔfo Paulo kɛ Hela munyu ko tsu ní, nɛ nɔ́ nɛ e tsɔɔ ji, “mumi nɛ ngɛ fiae”. Sisi numi be munyu nɛ ɔ he, lɔ ɔ he ɔ, New World Translation ɔ tsɔɔ jamɛ a ngmami ɔ sisi bɔ nɛ e sisi numi be yee. E tsɔɔ kaa e sa nɛ Kristofohi nɛ a “kɛ hɛdɔ nɛ tsu ní.”\nNew World Translation ɔ kɛ Mawu biɛ ɔ tsu ní, e da, nɛ e sisi numi yi. Ngɛ enɛ ɔmɛ tsuo se ɔ, a gbaa ha nihi nɛ a he we nɔ́ ko. Enɛ ɔ he ɔ, nihi ayɔhi abɔ ngɛ Baiblo ɔ kanee ngɛ a je gbi mi—nɛ nihi nɛ a be nɔ́ ko tsɔ nɛ a kɛ ma he ɔ po ná eko.\nMɛni ha nɛ Baiblo sisi tsɔɔmi nɛ ɔ je ekpa ngɛ Baiblo sisi tsɔɔmi kpahi a he?